OpenLLM-France/wikimedia huggingface dataset:
# Manuel Feliu de Lemus

Manuel Feliu de Lemus (Barcelona, 1865- París, 1922) fou un dibuixant i pintor català emmarcat dins del realisme anecdòtic. Va estudiar a l'Escola de la Llotja i posteriorment va viatjar una llarga temporada a Madrid per ampliar els seus estudis, on entrà en contacte amb l'obra de Velázquez al Museu del Prado. Després de Madrid, se'n va anar a viure a París, on va morir el 1922. Va exposar sovint a París, i a Barcelona ho va fer a l'Exposició Universal de 1888, a la Sala Parés i a l'exposició del Cercle Aquarel·lista de 1885. Fou acadèmic de la Reial Acadèmia Catalana de Belles Arts de Sant Jordi. A Barcelona, Raimon Casellas fou un dels seus principals defensors.
* Nana
* Sin título
* Manuel Feliu de Lemus
* En el dispensario, sanguina
* El beso, sanguina
* Estudi per a retrat femení
* Cartell publicitari premiat de l'’Agua de Amer’’, creació de Feliu de Lemus, any 1900.

## Referències

* ↑ «Llista d'acadèmics al web de la RACBA». Arxivat de l'original el 2021-11-30. [Consulta: 17 desembre 2009].
* ↑ Maspoch, Mònica. Galeria d'autors : ruta del modernisme, Barcelona. 1a ed.. Barcelona: Institut del Paisatge Urbà i la Qualitat de Vida, 2008, p. 89. ISBN 978-84-96696-02-0 [Consulta: 14 agost 2013].

## Bibliografia

* Mendoza, Cristina. Ramon Casas, Retrats al carbó. Sabadell: Editorial AUSA, 1995, p. 282pp. (catàleg MNAC). ISBN 84-8043-009-5.
* DDAA. La col·lecció Raimon Casellas. Publicacions del Mnac/ Museo del Prado, 1992. ISBN 84-87317-21-9.
# Jerry Harrison

Jerry Harrison (Milwaukee, 21 de febrer de 1949) és un compositor, músic, productor i empresari nord-americà. És famós per haver estat teclista i guitarrista per al grup de New wave Talking Heads i com a membre original dels The Modern Lovers. El 2002, Harrison va entrar al Rock and Roll Hall of Fame com a membre dels Talking Heads.

## Carrera

Va néixer a Milwaukee, Wisconsin. Va tocar amb Jonathan Richman al grup The Modern Lovers quan era estudiant d'arquitectura a Harvard. Un amic mutu va presentar Harrison a Richman i van establir un lligam per la seva admiració compartida a la Velvet Underground. Va afegir-se als Modern Lovers a principis de 1971, tocant al seu àlbum de debut de 1972 (que no es va publicar fins al 1976), i va plegar el febrer de 1974 quan Richman volia fer cançons menys sorolloses.
Harrison va ingressar als Talking Heads el 1977, després de la publicació del seu primer senzill "Love → Building on Fire".
Entre els discos en solitari de Harrison hi ha The Red and the Black, Casual Gods, i Walk on Water.
Després de la dissolució dels Talking Heads, el 1991, Harrison es va dedicar a la producció, i va treballar en discos d'èxit de grups com Hockey, Violent Femmes, The BoDeans, The Von Bondies, General Public, Live, Crash Test Dummies, The Verve Pipe, Rusted Root, Stroke 9, The Bogmen, Black 47, The Mayfield Four, Of A Revolution, No Doubt, Josh Joplin, The Black and White Years, Kenny Wayne Shepherd, Bamboo Shoots, the String Cheese Incident i The Gracious Few. També és president del Consell de Garageband.com ("un recurs de música per internet que va cofundar el 1999").

## Treball en cinema

Harrison, com a membre dels Talking Heads, apareix en la pel·lícula de 1984 Stop Making Sense, dirigida per Jonathan Demme. També durant l'època dels Talking Heads, Harrison va fer cameos com a doble de Billy Idol i Prince a la pel·lícula de David Byrne de 1986 True Stories.

## Referències

* ↑ Bush, John. «Biography – Jerry Harrison». Allmusic. [Consulta: 21 març 2012].
* ↑ «Talking Heads» (en anglès). [Consulta: 16 abril 2018].
* ↑ Jerry Harrison bio

## Enllaços externs

* Entrevista a Jerry Harrison per al NAMM Oral History Program (2016) (anglès)
# OPX

OPX té els següents significats:
* OnePlus X, model de telèfon intel·ligent de la firma OnePlus
* Ortopiroxè, piroxè de cristal·lització ortoròmbica
* Ortopiroxenita, grup de meteorits marcians representat pel ALH 84001
# Förster

Förster és el nom dels següents personatges:
* Alban Förster (Reichenbach im Vogtland, 1849 - Neustrelitz, 1916), compositor alemany del Romanticisme
* Bernhard Förster (Delitzsch, Saxònia, 1843 - San Bernardino, Paraguai, 1889), mestre d'escola, agitador polític i escriptor alemany
* Josef Förster (Praga, 1859 - Nový Vestec, 1951), compositor txec
* Robert Förster (Markkleeberg, Saxònia, 1978), ciclista alemany professional entre 2001 i 2013
# Francesco Brioschi

Francesco Brioschi (1824-1897) va ser un matemàtic i polític italià.

## Vida i Obra

Brioschi es va graduar el 1845 a la universitat de Pavia, on va ser alumne d'Antonio Bordoni. Els anys següents a Milà, freqüenta els cercles mazzinians, cosa que el va portar a la presó, per breu temps, l'any 1848, després dels avalots anti austríacs. També va freqüentar el cercle intel·lectual de Gabrio Piola.
L'any 1850 és nomenat professor a la universitat de Pavia, moment en què inicia la seva carrera científica. El 1858, apareix el primer número de la revista Annali di Matematica pura e applicata que havien fundat ell mateix amb Enrico Betti i Felice Casorati i que significa una dinamització del estudis de matemàtiques a Itàlia. Aquest mateix any, tots tres havien fet un viatge a Göttingen, Berlín i París, on van estar en contacte amb els més famosos professors de matemàtiques del món.
El 1863 es funda el Istituto Tecnico Superiore, més conegut com el Politecnico, de Milà, sota els seus auspicis i del que ell en serà el primer director. A partir de 1866, com membre del Consiglio Superiore della Pubblica Istruzione, afavoreix la reforma dels estudis de matemàtiques a l'escola secundària. El 1868 publica, juntament amb Betti, una nova edició dels Elements d'Euclides, que va crear una viva polèmica entre professors de matemàtiques italians de l'època.

## Referències

* ↑ Bottazzini, pàgina 59.
* ↑ Maffeis, pàgina 136.
* ↑ Bottazzini, pàgina 60.
* 1 2 Bottazzini, pàgina 62.
* ↑ Maffeis, pàgines 136-137.
* ↑ Bottazzini, pàgina 70.
* ↑ Bottazzini, pàgines 76-78.

## Bibliografia

* Bottazzini, Ugo «Francesco Brioschi e la cultura scientifica nell'Italia post-unitaria» (en (italià)). Bollettino dell'Unione Matematica Italiana, Serie 8, Vol. 1-A, Num. 1, 1998, pàg. 59-78.
* Maffeis, Bruno. Quelli che hanno fatto grande Milano, l'Italia (en (italià)). Youcanprint, 2015. ISBN 9788893060516.

## Enllaços externs

* O'Connor, John J.; Robertson, Edmund F. «Francesco Brioschi» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Raponi, Nicola. «Brioschi, Francesco». Dizionario Biografico degli Italiani, 1982. [Consulta: 17 març 2017].
# Gai Curci

Gai Curci és el nom dels següents personatges:
* Gai Curci Peduceà, pretor el 50 aC.
* Gai Curci (amic de Ciceró), amic de Ciceró.
# Gail Koziara Boudreaux

Gail Koziara Boudreaux (nascuda el 1960) és una empresària i atleta estatunidenca. A la universitat, va ser una jugadora destacada de l'equip de bàsquet femení de Dartmouth Big Green des del 1978 fins al 1982. Més tard, va exercir com a executiva en diverses empreses com Aetna, BlueCross BlueShield d'Illinois (2002) i UnitedHealth Group (2008). El 2020 era la número 10 de la llista Forbes de "Les 100 dones més poderoses del món". Del 2008 al 2014 va estar a la llista Fortune de dones poderoses, assolint el lloc número 25. A la tardor del 2014, va deixar el càrrec d'executiva en cap d’UnitedHealthcare (la divisió empresarial més gran d’UHG) i va formar la seva pròpia empresa de consultoria sanitària GKB Global Health, LLC. El novembre de 2017 es va convertir en executiva en cap d'Anthem Inc., la segona companyia estatunidenca de més volum amb una dona en aquest càrrec.

## Referències

* ↑ «UnitedHealth Group: Gail K. Boudreaux to Head Commercial Markets Grou…», 01-02-2013. Arxivat de l'original el 2013-02-01. [Consulta: 17 agost 2021].
* ↑ «The World's 100 Most Powerful Women». Forbes. [Consulta: 24 desembre 2020].
* ↑ «Gail Boudreaux» (en anglès). Forbes. [Consulta: 17 agost 2021].
# Gail Kim

Gail Kim (Toronto, 20 de febrer de 1976) és una lluitadora professional, model i actriu canadenca d'ascendència coreana, que actualment treballa a la World Wrestling Entertainment a la marca RAW. Anteriorment va treballar a la Total Nonstop Action Wrestling.
Entre els seus triomfs cal destacar un Campionat Femeni de la WWE i ser la primera Campiona Femenina de la TNA.
# Fritz Perls

Friedrich Salomon Perls (Berlín, 8 de juliol 1893 - Chicago, 14 de maig 1970), també conegut com a Fritz Perls, fou un metge i psiquiatre alemany, fundador de la teràpia gestalt.
Va encunyar el terme 'Teràpia Gestalt' per a la pseudoteràpia que desenvolupà amb la seva dona Laura Perls des dels anys 40. La teràpia, segons Perls, no ha d'estar relacionada necessàriament amb el patològic, sinó que ha de ser una eina que possibiliti el desenvolupament humà. La teràpia gestàltica és ‘no directiva’: el terapeuta no interpreta, sinó que pretén ajudar la persona a adonar-se de l'ara i de l'aquí. En hipòtesi (no validada científicament), l'origen dels traumes seria una mala percepció de l'espai el temps o, cosa que és el mateix, un desajustament en la percepció entre organisme i entorns. La perspectiva gestàltica es resumeix en quatre paraules: Jo, Tu, Ara i Aquí. Quan tenim una clara percepció d'aquests quatre mots vivim creativament.
Segons Perls, l'ésser humà emmalalteix des del punt de vista psicològic perquè no és creador, perquè viu realitzant desigs i mandats d'altra gent. La persona sana, però, s'aparta dels prejudicis i confia en les seves experiències, vivint el present. Aquest plantejament no ha estat validat científicament.
Perls es va associar amb l'Esalen Institute de Califòrnia el 1964. Les seves idees també van ser utilitzades per desenvolupar l'estudi del programari neurolingüístic NLP.

## Referències

* ↑ Pevida, Natalia López «Gurús, falsos psicólogos, terapias en entredicho… La dificultad de tratar los problemas de la mente» (en castellà). El País [Madrid], 04-04-2019. ISSN: 1134-6582.
* 1 2 Pereda, Valentina Raffio / Olga. «Los psicólogos también denuncian la intrusión de las pseudociencias» (en castellà), 13-01-2019. [Consulta: 18 octubre 2022].
* ↑ Casso, Pedro de. Gestalt, terapia de autenticidad: de ego a sí mismo la vida y la obra de Fritz Perls. 2a. ed. revisada. Barcelona: Ed. Kairós, 2006, p. 252. ISBN 978-84-7245-552-8.

## Enllaços externs

* Fritz Perls (1893-1970): l'Enfocament Gestàltic en Teràpia per Ramon Alcoberro i Pericay
# Fritz Pregl

Fritz Pregl o Friderik Pregl (Ljubljana, Imperi Austrohongarès 1869 - Graz, Àustria 1930) fou un químic i professor universitari austríac guardonat amb el Premi Nobel de Química l'any 1923.

## Biografia

Va néixer el 3 de setembre de 1869 a la ciutat de Ljubljana, en aquells moments part de l'Imperi Austrohongarès però que avui dia és la capital d'Eslovènia. Va estudiar química i histologia a la Universitat de Graz, i posteriorment fou nomenat professor auxiliar de química en la mateixa universitat. El 1910 fou nomenat professor titular a la Universitat d'Innsbruck, però el 1913 retornà a Graz per esdevenir director de l'Institut de Química Mèdica.
Va morir el 13 de desembre de 1930 a la ciutat austríaca de Graz.

## Recerca científica

Inicià la seva recerca en la constitució química dels àcids biliars dels animals i de l'home. Per a això va haver d'idear i desenvolupar mètodes de microanàlisi quantitatiu de substàncies orgàniques que li van valer la concessió del Premi Nobel de Química l'any 1923 i que van servir per a millorar la tècnica del tren de combustió per a l'anàlisi elemental.

## Enllaços externs

* «Fritz Pregl» (en anglès). The Nobel Prize. The Nobel Foundation.
# Gaetano Maria Schiassi

Gaetano Maria Schiassi (Bolonya, 10 de març de 1698 - Lisboa, entre 30 de setembre de 1753 i 28 de maig de 1754) fou un violinista i compositor italià.
Va treballar com a violinista a la cort ducal d'Alderano Malaspina, a Itàlia, i després a Darmstadt. Va veure representades deu òperes i dos oratoris a Itàlia, inclosa una comèdia en dialecte bolonyès. Al voltant de 1734 es traslladà a Lisboa, on va servir a la capella reial, i on va escriure una òpera i quatre oratoris, així com sonates virtuoses i concerts per a violí. A Lisboa Schiassi va fundar l'Acadèmia de Música de Trindade i la correspondència entre ell i el Pare Martini va revelar una gran quantitat d'informació sobre les pràctiques musicals a Lisboa.
Va ser conegut principalment per les seves composicions operístiques, però les seves obres instrumentals per al violí van ser més que acceptables. Les obres de Schiassi per a violí inclouen la composició de sonates, concerts, simfonies i danses. La seva música vocal, a més de les òperes, van ser en forma de pastorals.
Les seves òperes més ben rebudes van ser Didone abbandonata i la comèdia La Zanina finta contessa.

## Referències

* ↑ Detalls a operone.de
* ↑ Biografia a answers.com
* ↑ Biografia a whyfame.com
* ↑ Schnoebelen, Anne. «Biografia» (en anglès). Oxford Music. [Consulta: 31 agost 2019].
# Game Boy Pocket

La Game Boy Pocket fou una consola portàtil petita i lleugera de Nintendo que requeria menys piles el seu llançament es va fer el 21 de juliol de 1996, al Japó i el 3 de setembre de 1996 a Amèrica del Nord. Tenia l'espai per 2 piles AAA, que proveïen de 10 hores contínues de joc. La Game Boy Pocket tenia un petit port link, requeria un adaptador per a connectar-la amb el model vell de Game Boy. El port va ser dissenyat per a utilitzar-se en tots els models anteriors al model Game Boy Micro. La pantalla es va canviar a una pantalla LCD FSTN que incloïa una capa de compensació per produir una veritable pantalla en blanc i negre, en lloc de la pantalla monocromàtica de "sopa de pèsols" del Game Boy original. La primera revisió del model pocket no incloïa el led de càrrega de bateria, però va ser inclòs en la segona versió del model a causa de la demanda del públic. En 1997 es va llançar una revisió de Game Boy Pocket que era en blanc i negre, els seus jocs principals van ser Super Mario, Pokemon... fins que mas tard va sortir la Game Boy Color, que va ser en color i amb més característiques.

## Referències

* ↑ «1998 Sears Christmas Book, Page 161 - Christmas Catalogs & Holiday Wishbooks». Arxivat de l'original el 31 juliol 2020. [Consulta: 1r desembre 2019].
* ↑ «The Incredible Shrinking Game Boy Pocket». Electronic Gaming Monthly (84) (Ziff Davis). July 1996: 16.
* ↑ «Game Boy Relaunched». Next Generation (20) (Imagine Media). August 1996: 26.
* ↑ «Power Play». Electronic Gaming Monthly (106) (Ziff Davis). May 1998: 22–23.
# Gaig de clatell blanc

El gaig de clatell blanc (Cyanocorax cyanopogon) és una espècie d'ocell de la família dels còrvids (Corvidae) que habita boscos del Brasil oriental.

## Referències

* ↑ «Gaig de clatell blanc». Cercaterm. TERMCAT, Centre de Terminologia. Rev. 15/01/2020 (català)
# Gallocanta

Gallocanta és un municipi de la província de Saragossa, a la comunitat autònoma d'Aragó i enquadrat a la comarca de la Camp de Daroca.
Dins del seu terme municipal es troba la Llacuna de Gallocanta de caràcter endorreic
# Galegofòbia

El sentiment antigallec o la galegofòbia és l'aversió per Galícia, per la cultura i llengua gallega o pels mateixos gallecs. Malgrat que el terme no és recollit en cap diccionari de cort acadèmic, es tracta d'una denominació genèrica i popular per anomenar aquest fenomen tant als mitjans de comunicació com a la societat.
La primera vegada que es va tindre constància del seu ús fou un article signat per Villar Ponte i datat a 1916.
Les primeres manifestacions de galegofòbia van esser pronunciades per coneguts literats en llengua castellà (Miguel de Cervantes, al seu Quixote, com a exemple destacat), però també és possible trobar-la a la historiografía nacionalista espanyola (amb la seva figura paradigmàtica de Menéndez Pidal) o al mateix àmbit político o televisiu o contemporani.

## Vegeu també
### Altres articles

* Anticatalanisme
* Galicia Bilingüe

### Enllaços externs

* A galegofobia existe, pero é máis simpática. Article de Ignacio Prados Ansede en Praza Pública. (gallec)
* A Mesa acusa a la Xunta de "galegofobia" Arxivat 2016-03-09 a Wayback Machine. El Correo Gallego. (castellà)

## Referències

* ↑ FREITAS JUVINO, María Pilar. A represión lingüística en Galiza no século XX'. Aproximación cualitativa á situación sociolingüística de Galiza. Vigo, Xerais, 2008.
* ↑ MURADO LÓPEZ, Miguel Anxo. Otra idea de Galicia, Ed. Debate, 2008: ... En cuanto al Quijote genuino, los gallegos tampoco salen mucho mejor parados [...]. Los llamados yangüeses en la edición definitiva del texto, los malvados pastores que mantean a Sancho y le roban, eran originariamente gallegos. [...] Pero detengámonos un momento: ¿no estaremos cayendo en ese pecado mortal de los historiadores periféricos, el victimismo? Desgraciadamente, la respuesta es que no. El caso de Galicia es especial. Alcanza tal grado de agresividad y violencia que apenas puede compararse con el trato dado a los gascones en Francia y a los irlandeses en Inglaterra, y aun en esto hay una diferencia considerable.
* ↑ La coruñesa de ´Gran Hermano´ y su lengua, notícia a La opinión o 15 de febreiro de 2011. (castellà)
* ↑ ... así pois, a galegofobia que se desatou en Castela e tamén en Portugal após o período medieval por a Galiza ficar politicamente anulada e economicamente empobrecida, coas súas manifestacións nos textos literarios dos grandes autores, constitúe unha das bases principais para o desenvolvemento do fenómeno do autoodio, en A lingua tiveran por lingua d'escravos. O autoodio como concepto sociolingüístico (p.128), artigo aparecido en Estudos de lingüística galega 6 (2014), de Xosé Ramón Freixeiro Mato.
# Gianluca Sironi

Gianluca "Luca" Sironi (Merate, Llombardia, 28 de juny de 1974) va ser un ciclista italià, que fou professional entre 1997 i 2005. La seva principal victòria fou ser el Campió del món de contrarellotge sub-23.

## Palmarès

* 1996
** Campió del món de contrarellotge sub-23
** 1r al Gran Premi Raiffeisen
** Vencedor de 2 etapes al Giro de les regions
** Vencedor d'una etapa del Baby Giro

### Resultats al Giro d'Itàlia

* 1998. Fora de control
* 1999. 71è de la classificació general
* 2004. 77è de la classificació general

### Resultats a la Volta a Espanya

* 2003. 140è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Gavriïl Pribilov

Gavriïl Loguínovitx Pribilov (en rus:Прибылов, Гавриил Логинович); el seu primer nom també escrit com Gavriel o Guerassim) (morí el 1796) va ser un navegant rus que va descobrir les illes del Mar de Bering de St. George Island i St. Paul Island el 1786 i 1787. Aquestes illes i d'altres de menors formen l'Arxipèlag Pribilof.
Pribylov era el comandant del vaixell Sant Jordi (Sv. Georgui Pobedonosets), La seva expedició va ser sufragada pels comerciants de pells russos Grigori Xélikhov i Pàvel Lébedev-Làstotxkin.
Pròpiament parlant, Pribilov no va ser personalment el descobridor d'aquestes illes, va ser dirigit a prop de la seva situació pel fill d'un cap aleutià. En aquell moment les illes estaven deshabitades i ja eren conegudes pels aleutians amb el nom d'illes Amiq.

## Referències

* ↑ Black, Lydia. Russians in Alaska, 1732-1867, p. 104.
# Gavàievo

Gavàievo (en rus: Гаваево) és un poble (un possiólok) de la República de Mordòvia, a Rússia, segons el cens del 2010 tenia 3 habitants, pertany al municipi de Kirjemani.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Gilbert Ryle

Gilbert Ryle (1900-1976) va ser un pensador especialitzat en el llenguatge i filosofia de la ment. Nascut a Brighton, va treballar per al servei secret britànic pel seu domini lingüístic abans de dedicar-se a la docència universitària a Oxford. Va rebutjar el dualisme entre cos i ment, en afirmar que el pensament era un tipus especial d'acció, que podia ser descrit igual que el comportament d'altres àmbits, temes que il·lustra a través de la metàfora. Va criticar les aportacions de Descartes sobre l'esperit i va negar part de l'innatisme lingüístic, així com la possibilitat de fer metafísica.
# Gilbert Thomas Morgan

Sir Gilbert Thomas Morgan, OBE (* 20 d'octubre de 1872 a Essendon, Hertfordshire; † 1 de febrer de 1940 a Richmond, Surrey) va ser un químic britànic. Va exercir com a professor a la Reial Col·legi de Ciència de Dublín, el Technical College Finsbury i a la Universitat de Birmingham, també va ser president des de 1933 fins al 1935 de la Royal Society of Chemistry. Es va dedicar principalment a la diazo, la compostos organometàl·lics i a les reaccions d'alta pressió.

## Premis

Gilbert Thomas Morgan va ser inclòs a la Royal Society el 1915 i el 1936 en va ser nomenat cavaller. També va ser Oficial de l'Ordre de l'Imperi Britànic i doctor honorífic de diverses universitats.

## Bibliografia

* James Colquhoun Irvine: Gilbert Thomas Morgan 1872–1940. A: Obituary Notes of Fellows of the Royal Society. 3/1941. Royal Society, S. 354–362
* Sir Gilbert Thomas Morgan. A: Rudolf Werner Soukup und Andreas Schober: Eine Bibliothek als beredte Zeugin eines umfassenden Wandels des wissenschaftlichen Weltbilds. Teil I: Die Autoren der Werke der Bibliothek des Robert Wilhelm Bunsen in Kurzbiografien. Diplomarbeit an der Universitat Tècnica de Viena, Wien 2009, S. 245
# Geoffrey J. Walker

Geoffrey J. Walker va ser un lingüista i historiador, professor de la Universitat de Cambridge des de 1962 fins a la seva jubilació en 1997.
Fou membre del Fitzwilliam College de la Universitat de Cambridge, on estudià i llegí la tesi doctoral el 1963.
Va ser un estudiós de la llengua catalana, que va ensenyar a Anglaterra a través de la seva pertinença a l'Anglo-Catalan Society i a l'Associació Internacional de Llengua i Literatura Catalanes. El 1988 va rebre la Creu de Sant Jordi.
També va ser hispanista i va rebre l'orde d'Isabel la Catòlica el 1988.

## Obres

* Política española y comercio colonial : 1700-1789 (1979)
* L'Anglo-Catalan Society : 37 anys al servei de la cultura catalana in: Llengua i literatura 5, 1992, 753-761
* (com a traductor) Catalan. nationalism: past and present (1996) traducció a l'anglès del llibre d'Albert Balcells

## Enllaços externs

* Pàgina del Fitzwilliam College (amb una foto)

## Referències

* ↑ «Pàgina de la Universitat de Cambridge». Arxivat de l'original el 2013-01-06. [Consulta: 11 març 2015].
* ↑ Vegeu la nota biogràfica a la web del College Arxivat 2023-08-25 a Wayback Machine. amb motiu del seu traspàs.